ร้านอาลีฟเป็นร้านก๋วยเตี๋ยวที่ตั้งอยู่ใกล้กับร้านชาวดอยบนถนนสุริยะประดิษฐ์ค่ะ เอาง่ายๆ คือตั้งอยู่ตรงข้ามโรงพักนราธิวาสนั่นเอง ร้านนี้เป็นร้านอาคาพาณิชย์ขนาดหนึ่งห้อง มีบริเวณปรุงก๋วยเตี๋ยวตั้งอยู่ด้านหน้า และด้านในร้านจะจัดโต๊ะเก้าอี้สำหรับลูกค้าค่ะ นอกจากก๋วยเตี๋ยวแล้วร้านนี้ยังมีอาหารตามสั่งด้วยนะคะ 

ส่วนตัวเราเองถ้ามาร้านนี้จะชอบสั่งบะหมี่กึ่งสำเร็จรูป+น่องไก่ตุ๋นค่ะ เนื่องจากร้านนี้เป็นร้านอาหารอิสลามดังนั้นจะไม่มีมาม่านะคะ แต่จะมีซือดะกับอีกยี่ห้อค่ะ เอิ่ม เราชอบซือดะก็เลยจำซือดะได้อย่างเดียว น้ำซุปของทางร้านจะเค็มหน่อยค่ะ ส่วนน่องไก่นุ่มอร่อยดี เมนูอื่นที่เคยลองก็ได้แก่ราดหน้า แต่เมนูนี้จะรอนานกว่าก๋วยเตี๋ยวนะคะ รสชาติปานกลาง ถามว่าแนะนำมั้ย เราแนะนำให้มากินก๋วยเตี๋ยวดีกว่าค่ะ ร้านนี้ราคาอาจจะแรงนิดนึง